Xıristiyaniye

Xıristiyaniye, yew dino tek Homayıno (monoteisto), rıçıkê xo Rocvetışê Miyani ra gêno, dinê do İbrahimio. Cı rê İsewitiye zi vaciyena, eno name zi namey İsay ra yeno. Merdımo ke enê dini rê bawer keno cı rê Xıristiyan vaciyeno. Kitabê firazê İsewitiye İncila u İsay rê ameya. 

Dinê Xırıstıyaniye dınya sero her ca ra biyo vıla, labelê tewr zêde Ewropa, Amerika, Afrikay Veroci u Awıstralya de esto.

Rıstımê çekuya Xristiyani Yunanki khristos ra yeno u seba Mesihi vaciyeno. Mesih ki İbraniki maşiah ra yeno u mana xo yena be "ruwen ra miştdaene, mıbarek kerdene".

Xıristıyaniye ke Cıhudiye ra veciya, uca ra Ado Kıhan gırewto u Ado Newe kerdo ra ser. Ayra ke İncil dı letey ra yena pêra. Nae rê Kıtabo Mıqeddes ki vaciyeno. Letê xoyo yew Ado Kıhan, leto bini ki Ado Neweo.

Ado Newe ra gore Homa hirê şeklan ra yeno pêra. Ninan rê "Pi" (Heq/Homa), "Lac" (İsa) u "Roho Qudus" vaciyeno. Yanê Xristiyani İsay rê zey rebê xo u xeleskarê xo bawer kenê. 

Hirê lızgey itıqadê İsewitiye estê:
 Xıristiyaniya Protestante ya ki Protestantizm
 Dêra İsayê Raşte
 Xıristiyaniya Katolike ya ki Katolisizm
 Xıristiyaniya Ortodokse ya ki Ortodoksiye

 Bıvênên 
 İncil
 Kılise
 İsa
 Papa
 Hirêleti
 Yeneyo Aziz

Kategoriye:Xıristiyaniye
Kategoriye:Baweriye
Kategoriye:Dinê monoteisti
Kategoriye:Dinê Asya